CELEX: 32019R0906
Language: fi
Date: 2019-03-13 00:00:00
Title: Komission delegoitu asetus (EU) 2019/906, annettu 13 päivänä maaliskuuta 2019, tiettyjen pohjakalakantojen kalastusta Pohjanmerellä kaudella 2019–2021 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2018/2035 muuttamisesta

4.6.2019   
               
               
                  FI
               
               
                  Euroopan unionin virallinen lehti
               
               
                  L 145/4
               
            
         KOMISSION DELEGOITU ASETUS (EU) 2019/906,
         annettu 13 päivänä maaliskuuta 2019,
         tiettyjen pohjakalakantojen kalastusta Pohjanmerellä kaudella 2019–2021 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2018/2035 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Pohjanmeren pohjakalakantoja ja näitä kantoja hyödyntäviä kalastuksia koskevan monivuotisen suunnitelman vahvistamisesta, purkamisvelvoitteen täytäntöönpanoa Pohjanmerellä koskevien yksityiskohtien erittelemisestä sekä neuvoston asetusten (EY) N:o 676/2007 ja (EY) N:o 1342/2008 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/973 (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksella (EU) N:o 1380/2013 (2) pyritään lopettamaan asteittain saaliiden poisheittäminen kaikessa unionin kalastuksessa ottamalla käyttöön purkamisvelvoite, joka koskee saalisrajoitusten alaisten lajien saaliita.
                  
               
                     (2)
                  
                  
                     Asetuksen (EU) N:o 1380/2013 9 artiklassa säädetään sellaisten monivuotisten suunnitelmien hyväksymisestä, joihin sisältyy säilyttämistoimenpiteitä asiaankuuluvan maantieteellisen alueen tiettyjä kantoja hyödyntäviä kalastuksia varten.
                  
               
                     (3)
                  
                  
                     Kyseisissä monivuotisissa suunnitelmissa eritellään purkamisvelvoitteen täytäntöönpanon yksityiskohdat ja mahdollisesti valtuutetaan komissio täsmentämään kyseisiä yksityiskohtia jäsenvaltioiden laatimien yhteisten suositusten perusteella.
                  
               
                     (4)
                  
                  
                     Euroopan parlamentti ja neuvosto antoivat 4 päivänä heinäkuuta 2018 asetuksen (EU) 2018/973 Pohjanmeren pohjakalakantoja ja näitä kantoja hyödyntäviä kalastuksia koskevan monivuotisen suunnitelman vahvistamisesta. Mainitun asetuksen 11 artiklalla siirretään komissiolle valta antaa delegoituja säädöksiä, joissa eritellään purkamisvelvoitteen yksityiskohdat jäsenvaltioiden laatimien yhteisten suositusten perusteella.
                  
               
                     (5)
                  
                  
                     Alankomailla, Belgialla, Ranskalla, Ruotsilla, Saksalla, Tanskalla ja Yhdistyneellä kuningaskunnalla on välitön kalastuksenhoitoetu Pohjanmerellä. Alankomaat, Belgia, Ranska, Ruotsi, Saksa, Tanska ja Yhdistynyt kuningaskunta esittivät Pohjanmeren neuvoa-antavaa toimikuntaa ja pelagisia kantoja koskevaa neuvoa-antava toimikuntaa kuultuaan 30 päivänä toukokuuta 2018 komissiolle yhteisen suosituksen Pohjanmeren pohjakalakantojen purkamisvelvoitteen täytäntöönpanoa koskevista yksityiskohdista. Yhteistä suositusta muutettiin 30 päivänä elokuuta 2018.
                  
               
                     (6)
                  
                  
                     Komission delegoidussa asetuksessa (EU) 2018/2035 (3) vahvistetaan yhteisen suosituksen perusteella kyseisiin kalastuksiin sovellettava poisheittämissuunnitelma vuosiksi 2019–2021.
                  
               
                     (7)
                  
                  
                     Alankomaat, Belgia, Ranska, Ruotsi, Saksa, Tanska ja Yhdistynyt kuningaskunta toimittivat 6 päivänä marraskuuta 2018 ja 19 päivänä joulukuuta 2018 uudet yhteiset suositukset, joilla korjattiin 30 päivänä toukokuuta 2018 annettua aiempaa yhteistä suositusta sellaisena kuin se oli muutettuna 30 päivänä elokuuta 2018.
                  
               
                     (8)
                  
                  
                     Asetuksen (EU) N:o 1380/2013 18 artiklan 2 kohdan mukaan komissio edistää jäsenvaltioiden välistä yhteistyötä muun muassa varmistamalla tarvittaessa, että asiaankuuluvilta tieteellisiltä elimiltä saadaan tieteellinen lausunto. Ennen delegoidun asetuksen (EU) 2018/2035 hyväksymistä saatiin asiaankuuluvilta tieteellisiltä elimiltä tieteelliset lausunnot, joita tieteellis-teknis-taloudellinen kalastuskomitea (STECF) on arvioinut. Uusiin yhteisiin suosituksiin sisältyy teknisiä korjauksia, mutta tieteelliset tiedot pysyvät samoina. Yhteiseen suositukseen sisällytetty uusi pyydystyyppi kuuluu samaan troolien luokkaan. Koska uuteen yhteiseen suositukseen sisällytetty kaksoistrooli (OTT) on tyypiltään pohjatrooli, sillä on samat vaikutukset kuin muilla pohjatrooleilla. Näin ollen tieteelliset lausunnot pysyvät samoina. De minimis -poikkeusta koskevan nykyisen sanamuodon mukaan poikkeuksen mukaiset prosenttiosuudet olisi laskettava vähimmäisviitekokoa pienempinä pyydettyjen purkamisvelvoitteen alaisten lajien vuotuisten kokonaissaaliiden pohjalta. Valkoturskalla ja turskalla de minimis -poikkeuksen mukaiset prosenttiosuudet olisi kuitenkin laskettava vuotuisen kokonaissaaliin pohjalta.
                  
               
                     (9)
                  
                  
                     Asetuksen (EU) 2018/973 16 artiklan 4 kohdassa säädetään, että komission on ennen delegoidun säädöksen hyväksymistä kuultava kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Uusissa yhteisissä suosituksissa esitetyt toimenpiteet ovat kalastusalan asiantuntijaryhmän lausunnon mukaiset. Asiantuntijaryhmä koostuu 28 jäsenvaltion ja komission edustajista, ja Euroopan parlamentti osallistuu siihen tarkkailijana.
                  
               
                     (10)
                  
                  
                     Marraskuun 6 päivänä 2018 annetussa yhteisessä suosituksessa ehdotetaan kaksoistroolin (OTT) sisällyttämistä tietyissä kalastuksissa hyödynnettäviä trooleja koskevien pyydyskoodien luetteloihin. Teknisessä korjauksessa selvennetään, että trooleja käyttäviä aluksia koskevia tiettyjä poikkeuksia sovelletaan myös kaksinkertaisiin pohjatrooleihin (kaksi yhteen kiinnitettyä troolia, joita vetää yksi alus). Koska 30 päivänä toukokuuta 2018 vastaanotetussa yhteisessä suosituksessa mainitaan jo ”troolit”, eli se kattaa kaikki troolit, myös kaksoistroolit, on tarpeen lisätä vastaava pyydyskoodi.
                  
               
                     (11)
                  
                  
                     Joulukuun 19 päivänä 2018 annetussa yhteisessä suosituksessa ehdotetaan, että korjataan virhe, joka esiintyy seuraavia lajeja koskevien de minimis -poikkeusten eräissä laskentakertoimissa:
                     
                                 a)
                              
                              
                                 pohjatrooleilla ICES-alueella 4c pyydetty säilyttämisen vähimmäisviitekokoa pienempi valkoturska ja turska;
                              
                           
                                 b)
                              
                              
                                 pohjatrooleilla ICES-alueilla 4a ja 4b pyydetty säilyttämisen vähimmäisviitekokoa pienempi valkoturska ja turska.
                              
                           
               
                     (12)
                  
                  
                     Sen vuoksi delegoitua asetusta (EU) 2018/2035 olisi muutettava.
                  
               
                     (13)
                  
                  
                     Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Koska delegoidulla asetuksella (EU) 2018/2035 vahvistettu poisheittämissuunnitelma tuli voimaan 1 päivänä tammikuuta 2019, tätä asetusta olisi sovellettava takautuvasti 1 päivästä tammikuuta 2019,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2018/2035 seuraavasti:
            
                        1)
                     
                     
                        Korvataan 3 artiklan 1 kohdan b alakohdan johdantolause seuraavasti:
                        ”sellaisilla pohjatrooleilla (OTB, OTT, TBN) pyydetyt saaliit, joiden”.
                     
                  
                        2)
                     
                     
                        Korvataan 6 artiklan 1 kohdan c alakohta seuraavasti:
                        
                                    ”c)
                                 
                                 
                                    punakampela, joka on pyydetty pohjatrooleilla (OTB, OTT, PTB), joiden silmäkoko on vähintään 120 millimetriä, kampelakalojen tai pyöreiden kalojen kohdennetun kalastuksen yhteydessä talvikuukausina (1 päivän marraskuuta ja 30 päivän huhtikuuta välisenä aikana).”.
                                 
                              
                  
                        3)
                     
                     
                        Muutetaan 9 artikla seuraavasti:
                        
                                    a)
                                 
                                 
                                    korvataan c alakohdan johdantolause seuraavasti:
                                    ”kun kyseessä on keisarihummerin kalastus unionin vesillä ICES-alueella 3a sellaisia pohjatrooleja (OTB, OTT, TBN) käyttävillä aluksilla, joiden silmäkoko on vähintään 70 millimetriä ja jotka on varustettu lajitteluristikolla, jonka tankojen väli on enintään 35 millimetriä:”;
                                 
                              
                                    b)
                                 
                                 
                                    korvataan d alakohdan johdantolause seuraavasti:
                                    ”kun kyseessä on pohjankatkaravun pyynti unionin vesillä ICES-alueella 3a sellaisia pohjatrooleja (OTB, OTT) käyttävillä aluksilla, joiden silmäkoko on vähintään 35 millimetriä, jossa on kaloille esteetön pakoaukko ja jotka on varustettu lajitteluristikolla, jonka tankojen väli on enintään 19 millimetriä:”;
                                 
                              
                                    c)
                                 
                                 
                                    korvataan e alakohta seuraavasti:
                                    
                                                ”e
                                             
                                             
                                                kun kyseessä on pohjakalakantojen sekakalastus unionin vesillä ICES-suuralueella 4c sellaisia pohjatrooleja tai nuottia (OTB, OTT, SDN, SSC) käyttävillä aluksilla, joiden silmäkoko on 70–99 millimetriä (TR2):
                                                säilyttämisen vähimmäisviitekokoa pienempien valkoturskan ja turskan yhteenlaskettu määrä, joka saa vuonna 2019 olla enintään kuusi prosenttia ja vuosina 2020 ja 2021 enintään viisi prosenttia valkoturskan ja turskan vuotuisista kokonaissaaliista; turskan enimmäismäärä, joka voidaan heittää pois, on kaksi prosenttia kyseisistä kokonaissaaliista;”;
                                             
                                          
                              
                                    d)
                                 
                                 
                                    korvataan f alakohta seuraavasti:
                                    
                                                ”f)
                                             
                                             
                                                kun kyseessä on pohjakalakantojen sekakalastus unionin vesillä ICES-alueilla 4a ja 4b sellaisia pohjatrooleja tai nuottia (OTB, OTT, SDN, SSC) käyttävillä aluksilla, joiden silmäkoko on 70–99 millimetriä (TR2):
                                                säilyttämisen vähimmäisviitekokoa pienempien valkoturskan ja turskan yhteenlaskettu määrä, joka saa vuonna 2019 olla enintään kuusi prosenttia valkoturskan ja turskan vuotuisista kokonaissaaliista; turskan enimmäismäärä, joka voidaan heittää pois, on kaksi prosenttia kyseisistä kokonaissaaliista;”;
                                             
                                          
                              
                                    e)
                                 
                                 
                                    korvataan g alakohdan johdantolause seuraavasti:
                                    ”kun kyseessä on kalastus unionin vesillä ICES-alueella 3a sellaisia pohjatrooleja (OTB, OTT, TBN, PTB) käyttävillä aluksilla, jotka on varustettu Seltra-paneelilla ja joiden silmäkoko on 90–119 millimetriä, tai sellaisia pohjatrooleja (OTB, OTT, TBN, PTB) käyttävillä aluksilla, joiden silmäkoko on vähintään 120 millimetriä:”.
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 179, 16.7.2018, s. 1.
         
            (2)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
         
            (3)  Komission delegoitu asetus (EU) 2018/2035, annettu 18 päivänä lokakuuta 2018, tiettyjen pohjakalakantojen kalastusta Pohjanmerellä kaudella 2019–2021 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 327, 21.12.2018, s. 17).